b'\n_START_ARTICLE_\nIonel Sold\n_START_SECTION_\n\xc3\x8enceputuri\n_START_PARAGRAPH_\n\xc3\x8en urma pierderii unui copil de doar \xc8\x99apte luni de zile, familia Sold a fost binecuv\xc3\xa2ntat\xc4\x83 cu un alt copil predestinat unei cariere sportive de performan\xc8\x9b\xc4\x83 \xc8\x99i schimbarea destinului unei na\xc8\x9biuni._NEWLINE_Plec\xc3\xa2nd s\xc4\x83-\xc8\x99i fac\xc4\x83 studiile gimnaziale la Arad, descoper\xc4\x83 \xc3\xaen anul 1968, pe marginea Mure\xc8\x99ului, Clubul de Kaiac-Canoe "Voin\xc8\x9ba Arad" unde s-a \xc3\xaendr\xc4\x83gostit de ap\xc4\x83 \xc8\x99i barc\xc4\x83, aceast\xc4\x83 pasiune fiind transformat\xc4\x83 \xc3\xaen timp \xc3\xaen performan\xc8\x9b\xc4\x83.\n_START_SECTION_\nVia\xc8\x9ba de club\n_START_PARAGRAPH_\n\xc3\x8en urma antrenamentelor efectuate \xc3\xaempreun\xc4\x83 cu domnul antrenor Barbatei Dorin, ajunge la titlul de dublu campion na\xc8\x9bional \xc3\xaen 1973 Kaiac simplu 500 m \xc8\x99i \xc3\xaen 1974 la Kaiac simplu 1000 m. \xc3\x8en urma celor dou\xc4\x83 victorii ob\xc8\x9binute, este selec\xc8\x9bionat \xc3\xaen lotul na\xc8\x9bional al Rom\xc3\xa2niei sub conducerea antrenorului Lipalit \xc8\x99i B\xc3\xa2rs\xc4\x83nescu Corneliu._NEWLINE_\xc3\x8en urma bunelor rezultate date la lotul na\xc8\x9bional, este selec\xc8\x9bionat de c\xc4\x83tre "Clubul Sportiv Steaua Bucure\xc8\x99ti" unde \xc3\xae\xc8\x99i face \xc8\x99i serviciul militar.\n_START_SECTION_\nPerforman\xc8\x9be Na\xc8\x9bionale\n_START_PARAGRAPH_\n-1971 - Medalia de bronz la Kaiac simplu 500 m-1972 - Medalia de argint la Kaiac dublu Furdui Marcel 1000 m_NEWLINE_-1973 - Medalia de aur la Kaiac simplu Campion Na\xc8\x9bional 500 m_NEWLINE_-1974 - Medalia de aur la Kaiac simplu Campion Na\xc8\x9bional 1000 m_NEWLINE_-1974 -Medalia de bronz la Seniori la Kaiac dublu cu West Reinhardt 10.000 m fond\n_START_SECTION_\nPerforman\xc8\x9be Interna\xc8\x9bionale\n_START_PARAGRAPH_\nRegate Interna\xc8\x9bionale ,mondiale \xc8\x99i europene , a c\xc3\xa2\xc8\x99tigat 36 de medalii.\n_START_SECTION_\nVia\xc8\x9ba de antrenor\n_START_PARAGRAPH_\n\xc3\x8en 1979 lucr\xc3\xa2nd la "Tehno Metal Bucure\xc8\x99ti", \xc3\xaen urma performan\xc8\x9belor sportive la Kaiac-Canoe, \xc3\xaempreun\xc4\x83 cu conducerea \xc3\xaentreprinderii, au dus la na\xc8\x99terea "Clubului Sportiv Tehno Metal Bucure\xc8\x99ti" sec\xc8\x9bia Kaiac-canoe, sub conducerea pre\xc8\x99edintelui Zota Gheorghe. Antrenamentele desf\xc4\x83\xc8\x99urate sub conduerea lui Ionel Sold au dus la performan\xc8\x9ba de ob\xc8\x9binere a titlurilor de campioni na\xc8\x9bionali \xc8\x99i titlul de vice-campion mondial c\xc3\xa2\xc8\x99tigat de Ionescu Alexandru Lumumbo , Italia 1985 .\n_START_SECTION_\nMedaliat la categoria sporturi cu motor\n_START_PARAGRAPH_\n\xc3\x8en anii 80 , Ionel Sold a ob\xc8\x9binut medalia de argint la sec\xc8\x9bia motociclism , Campionatul Six-Days sub conducerea antrenorului Iancu.\n_START_SECTION_\nVia\xc8\x9ba dup\xc4\x83 cariera sportiv\xc4\x83\n_START_PARAGRAPH_\n\xc3\x8en iarna anului 1989 , Ionel Sold este printre primii care ocup\xc4\x83 studioul nr. 4 al Televiziunii Rom\xc3\xa2ne \xc3\xaempreun\xc4\x83 cu sportivii de la Tehno Metal Bucure\xc8\x99ti, sec\xc8\x9bia Kaiac. Acesta organiz\xc3\xa2nd protec\xc8\x9bia celor afla\xc8\x9bi \xc3\xaen studiul 4 \xc8\x99i vorbe\xc8\x99te poporului din punct de vedere a unui om liber , nu ca angajat al Televiziunii Rom\xc3\xa2ne al\xc4\x83turi de coordonatorul din nop\xc8\x9bile fierbin\xc8\x9bi ale Revolu\xc8\x9biei Brate\xc8\x99 Teodor._NEWLINE_Membru fondator al mi\xc8\x99c\xc4\x83rii ecologiste din Rom\xc3\xa2nia, \xc3\xaempreun\xc4\x83 cu Racovi\xc8\x9ban Sorin.'